Ο **Βίκτωρ Κλωναρίδης** (Σεραίν Βελγίου, 28 Ιουλίου 1992) είναι Ελληνοβέλγος (έχει Έλληνα πατέρα και Βελγίδα μητέρα)  ποδοσφαιριστής,  ο οποίος αγωνίζεται για λογαριασμό του Ατρόμητου, ως μεσοεπιθετικός.

Συλλογική καριέρα
-----------------

### ΑΕΚ (2010-2012)

Ξεκίνησε από τα τμήματα υποδομής της ΑΕΚ και σύντομα προωθήθηκε στην πρώτη ομάδα του συλλόγου. Στις 21 Σεπτεμβρίου 2011 σκόραρε το πρώτο του γκολ με την ΑΕΚ στην εκτός έδρας νίκη εναντίον της Ξάνθης, ενώ έδωσε και την ασίστ στον Εϊντούρ Γκούντγιονσεν για το τελικό 3-4. Τον Δεκέμβριο του 2011, ο Κλωναρίδης σκόραρε το πρώτο ευρωπαϊκό του γκολ και το τρίτο συνολικά, στην εκτός έδρας νίκη εναντίον της Στουρμ Γκρατς (3-1) για το Europa League. Το τρίτο του τέρμα για την ΑΕΚ σημειώθηκε στο ντέρμπι με τον Παναθηναϊκό και το τέταρτο με καταπληκτική κεφαλιά στην ισοπαλία με 2-2 εναντίον της Κέρκυρας, ενώ στις 7 Μαΐου 2012 σκόραρε ένα υπέροχο γκολ απέναντι στον Παναθηναϊκό για το πρωτάθλημα.

Οι εντυπωσιακές επιδόσεις του Κλωναρίδη στην ΑΕΚ, προσέλκυσαν πολλές ομάδες στην Ευρώπη, με τη γαλλική Λιλ να δείχνει το μεγαλύτερο ενδιαφέρον για τον ταλαντούχο μεσοεπιθετικό.

### Λιλ

Στις 2 Ιουλίου 2012 ο Κλωναρίδης υπέγραψε στη Λιλ, έναντι του ποσού των 800 χιλιάδων ευρώ. Τον Ιανουάριο του 2013 δόθηκε δανεικός στη βελγική Μουσκρόν, όπου συμπλήρωσε 7 συμμετοχές και 2 τέρματα στο πρωτάθλημα.

### Παναθηναϊκός (2013-2016)

Στις 2 Σεπτεμβρίου 2013 ο Κλωναρίδης υπέγραψε στον Παναθηναϊκό ως ελεύθερος, για τέσσερα χρόνια. Στις 25 Σεπτεμβρίου 2013 έκανε το ντεμπούτο του ενάντια στον Εργοτέλη την πρώτη του χρονιά με τον Παναθηναϊκό κατέκτησε και τον πρώτο τίτλο με τη νέα του ομάδα, όταν στις 26 Απριλίου 2014 οι "πράσινοι" επικράτησαν με 4-1 του ΠΑΟΚ στον τελικό του κυπέλλου Ελλάδας (2013-14) στο ΟΑΚΑ.

Στις αρχές της περιόδου 2015-16 αντιμετώπισε προβλήματα κακώσεων, αναγκάζοντάς τον να κάνει ατομικές προπονήσεις. Στις 28 Οκτωβρίου 2015, σκόραρε το πρώτο του γκολ για τη σεζόν, στο Κύπελλο Ελλάδας απέναντι στον Λεβαδειακό. Στις 3 Δεκεμβρίου του ίδιου έτους σκόραρε για δεύτερη φορά, εναντίον της Παναχαϊκής, στο Παμπελοποννησιακό Στάδιο, πάλι για το Κύπελλο. Στις 23 Μαΐου 2016 σκόραρε ξανά, εναντίον της πρώην του ομάδας της ΑΕΚ, φτάνοντας επίσης τις 100 εμφανίσεις με τη φανέλα του Παναθηναϊκού.

### Λανς

Στις 31 Αυγούστου 2016, την τελευταία ημέρα της μεταγραφικής περιόδου, ο Κλωναρίδης επέστρεψε στη Γαλλία, για λογαριασμό της Λανς, έναν χρόνο πριν τη λήξη του συμβολαίου του στον Παναθηναϊκό, έναντι 150 χιλιάδων ευρώ. Στη γαλλική ομάδα υπέγραψε διετές συμβόλαιο συνεργασίας με οψιόν ανανέωσης ενός ακόμη χρόνου, όμως δεν κατάφερε να καθιερωθεί, έχοντας δέκα συμμετοχές και ένα τέρμα στο πρωτάθλημα (καθώς και μία συμμετοχή με τη δεύτερη ομάδα του συλλόγου), με αποτέλεσμα τον Ιανουάριο του 2017 να παραχωρηθεί αρχικά ως δανεικός για έξι μήνες στον Παναθηναϊκό και στη συνέχεια, το καλοκαίρι του ίδιου χρόνου, με μεταγραφή στην ΑΕΚ. 

#### Παναθηναϊκός (2017)

Στις 30 Ιανουαρίου 2017 επέστρεψε στον Παναθηναϊκό, έπειτα από μόλις έξι μήνες απουσίας, με τη μορφή δανεισμού εξάμηνης διάρκειας. Στο δεύτερο πέρασμά του από τον σύλλογο πραγματοποίησε 16 συμμετοχές πρωταθλήματος ενώ σημείωσε και 4 τέρματα.

### ΑΕΚ (2017-2020)

Το καλοκαίρι του 2017 συμφώνησε με την ΑΕΚ, έναντι 200 χιλιάδων ευρώ, επιστρέφοντας στην ομάδα όπου ξεκίνησε την ποδοσφαιρική του καριέρα έπειτα από πέντε χρόνια απουσίας.

Διεθνής καριέρα
---------------

Έχει πραγματοποιήσει μία συμμετοχή με την εθνική Ελπίδων του Βελγίου το 2012.

Τίτλοι - Διακρίσεις
-------------------

ΑΕΚ
* Πρωτάθλημα Ελλάδας: **1** (2017–18)
* Κύπελλο Ελλάδας: **1** (2010–11)

Παναθηναϊκός
* Κύπελλο Ελλάδας: **1** (2013–14)

Παραπομπές
----------

1. ↑  PH.G. (29 Ιουλίου 2014). «LE LIÉGEOIS DU PANA, DORIAN KLONARIDIS, VEUT ÉLIMINER LE STANDARD: «REVOIR LIÈGE, ÇA M'EXCITE»». Sudinfo.be. Ανακτήθηκε στις 31 Ιανουαρίου 2016.
2. ↑  «Viktor Klonaridis, le Liégeois du Pana». RTBF. 29 Ιουλίου 2014. Ανακτήθηκε στις 31 Ιανουαρίου 2016.
3. ↑  Ο αέρινος Βίκτωρ Κλωναρίδης, www.sentragoal.gr[*νεκρός σύνδεσμος*]
4. ↑  David De Myttenaere (29 Ιουλίου 2014). «Klonaridis, l'incroyable parcours du Belge du Pana». DH.be. Ανακτήθηκε στις 31 Ιανουαρίου 2016.
5. ↑  Christophe Franken (1 Δεκεμβρίου 2011). «Victor Klonaridis : "Je veux devenir Diable Rouge"». DH.be. Ανακτήθηκε στις 31 Ιανουαρίου 2016.
6. ↑  Έκλεισε ο Κλωναρίδης στη Λιλ
7. ↑  Δανεικός στη Μουσκρόν ο Κλωναρίδης, www.contra.gr
8. ↑  Υπέγραψε για 4 χρόνια στον Παναθηναϊκό ο Κλωναρίδης!  Αρχειοθετήθηκε 2013-09-04 στο Wayback Machine.
9. ↑  Κlonaridis abandons training
10. ↑  Klonaridis stars in Panathinaikos victory
11. ↑  Στην κορυφή ο Παναθηναϊκός, 3-0 την ΑΕΚ
12. ↑  Επίσημα στη Λανς ο Κλωναρίδης
13. ↑  «Lens : Klonaridis rentre au Panathinaïkos !» (στα French). *La Voix du Nord*. 30 January 2017.. Ανακτήθηκε στις 30 January 2017.
14. ↑  Επιβεβαιώνει για Κλωναρίδη η ΑΕΚ, www.sport-fm.gr
15. ↑  Οριστική συμφωνία ΑΕΚ - Λανς για Κλωναρίδη, www.sport-fm.gr
16. ↑  «VIKTOR KLONARIDIS». transfermarkt. Ανακτήθηκε στις 31 Ιανουαρίου 2016.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Βίκτωρα Κλωναρίδη στο transfermarkt
* Ο Βίκτωρ Κλωναρίδης στο soccerway
* Ο Βίκτωρ Κλωναρίδης στο www.uefa.com